Vuonna 1983 Etelä-Koreassa aloitti toimintansa Aasian ensimmäinen jalkapallon ammattilaisliiga, mikä lisäsi kansalaisten kiinnostusta lajia kohtaan, mutta vaikutti myös myönteisellä tavalla maan jalkapalloilulliseen tasoon. Vuonna 2002 Etelä-Korea järjesti yhdessä Japanin kanssa MM-kisojen lopputurnauksen, missä se alankomaalaisen Guus Hiddinkin valmentamana raivasi tieltään Italian ja Espanjan edeten välieriin ensimmäisenä aasialaisjoukkueena. Pronssiottelussa joukkue hävisi Turkille. Etelä-Korea on selviytynyt jokaiseen MM-turnaukseen 1986–2010. Yhteensä se on pelannut MM-kisoissa kahdeksan kertaa.